Primorsk (Leningradi oblast)

Primorsk (vene keeles Приморск sõnadest при море 'mere ääres') on linn Venemaa Leningradi oblasti Viiburi rajoonis, Soome lahe kaldal. Aastani 1918. nimetati linna Björkö (rootsi keeles björk – 'kask'), aastatel 1918–1948 Koivisto (soome keeles koivu – 'kask').

Ajalugu
Esimest korda mainiti asulat Vene kroonikates Berjozovskoje (Берёзовское) nime all 1268. aastal.Берёзовское-Бьёрке-Койвисто-Приморск (in Russian). Приморск - Информационный сайт. Retrieved March 21, 2014 Novgorodi vabariik loovutas ala ametlikult Rootsile Pähkinäsaari rahuga 1323. aastal.  Venelased vallutasid piirkonna Põhjasõja lõpus 1721. aastal, seda kinnitati Uusikaupunki rahuga.Hoppu, K. W.; Kansanaho, Erkki (1953). Koivisto - Sen vaiheista, asukkaista ja elinkeinoista (in Finnish). Porvoo: Koivikko-Säätiö. Pp. 11–15 

1809. aastal moodustati Soome Suurvürstiriik aladel, mis varem olid kuulunud Rootsi kuningriigile ning linn jäi selle koosseisu Viiburi kubermangu osana."Изменение административно-территориального деления России за последние 300 лет. Электронная версия журнала "География" 1917. aastal sai Viiburi kubermang iseseisva Soome osaks. 

Kuni 1940. aastani oli linn Soome koosseisus. Soome loovutas piirkonna Talvesõja tagajärjel Moskva rahulepinguga 13. märtsil 1940. aastal Nõukogude Liidule. Linn oli Soome valduses uuesti 2. septembrist 1941 kuni 18. juunini 1944.

Primorski terminal
Primorski sadamas paikneb väidetavalt Läänemere suurim naftaterminal. Terminali ehituse maksumus oli kaks miljardit USA dollarit ning ta alustas tegevust 2001. aasta detsembris, ületades nafta ekspordi mahult ühe aasta jooksul Ventspilsi ja teisi Läänemere terminale.Baltic lessons for EU in dealing with a resurgent Russia. Financial Times, November 24, 2006 Primorski sadamasse juhitakse toornaftat torujuhtmega BPS – Baltic Pipeline System (vene keeles БТС – Балтийская трубопроводная система). 2006. aastal oli läbi Primorski sadama toimunud toornafta ekspordi maht 5 863 000 tonni, olles Venemaal esikohal.Fearnleys Russia. Archived March 22, 2014, at the Wayback Machine

Pärast 2022. aasta Venemaa sissetungi Ukrainasse lõppes Euroopa Liidu sanktsioonide tõttu Primorski terminali kaudu diislikütuse väljavedu.Rosneft cuts diesel exports from key Russian port to zero. Reuters. April 29, 2022 12. septembril 2025 ründas Ukraina droonidega edukalt Primorski terminali, et purustada seadmeid ning takistada naftaeksporti, mis on Venemaa peamine tuluallikas ning võimaldab finantseerida Vene-Ukraina sõda.Ukraine strikes Russia's largest oil terminal for the first time. India Today. September 12, 2025

 Viited  

 Välislingid 
Linna koduleht
 Pärast Primorski sadama rünnakut seisavad kümned varitankerid Soome lahel ankrus. err.ee, 15. september 2025

Kategooria:Leningradi oblasti linnad
Kategooria:Karjala